Godkendt statsstøtte inden for rammerne af bestemmelserne i artikel 87 og 88 i EF-traktaten

Tilfælde, mod hvilke Kommissionen ikke gør indsigelse

(2003/C 105/05)

Dato for vedtagelse af beslutningen: 19.3.2003

Medlemsstat: Frankrig

Sag nr.: N 243/02

Støtteordning: Støtte til lavendeldyrkere

Formål: At hjælpe lavendeldyrkerne til at omstrukturere efter branchens krise i 2000-2001

Rammebeløb: Støtte til omstrukturering: 73000 EUR i 2002; støtte til organisationer af producenter af flygtige olier: 76000 EUR i 2002

Støtteintensitet eller støttebeløb: Højst 2000 EUR pr. bedrift

Varighed: Ubestemt

Andre oplysninger: Frankrig har forpligtet sig til at forelægge en årlig rapport om støttens anvendelse

Den autentiske tekst til beslutningen (renset for fortrolige oplysninger) findes på

http://europa.eu.int/comm/ secretariat_general/sgb/state_aids

Dato for vedtagelse af beslutningen: 19.3.2003

Medlemsstat: Finland

Sag nr.: N 30/03

Støtteordning: Støtte til pelsdyravlere til dækning af tab som følge af foder kontamineret med Clostridium

Formål: Den 5. oktober 2002 leverede foderfirmaet Terjärv Frys partier af pelsdyrfoder, som firmaet selv havde fremstillet, til pelsdyravlere. Foderet var kontamineret med bakterien Clostridium botulinum, som medførte et udbrud af botulisme i de pågældende pelsdyrbesætninger. Af de 50000 dyr, der gik tabt, blev ca. 42000 dyr eller 84 % aflivet den 7. oktober 2002 på dyrlægeordre i henhold til § 11 i dekretet om dyrebeskyttelse (Eläinsuojeluasetus 396/1996). De øvrige ca. 8000 dyr døde af sygdommen i de to første dage af udbruddet. Den meddelte støtteordning går ud på at yde erstatning for tabt indkomst fra salget af pelse. Erstatningen svarer til 100 % af den gennemsnitlige salgsværdi i 2002 for de dyr, der blev aflivet på dyrlægeordre

Retsgrundlag: Valtioneuvoston asetus turkiseläimille vuonna 2002 tapahtuneesta rehumyrkytyksestä aiheutuneiden tappioiden korvaamisesta;

Lagförslag utfärdat av regeringen om ersättning för förluster på grund av att pälsdjur dött till följd av förgiftning under 2002

Rammebeløb: 2,93 mio. EUR

Støtteintensitet eller støttebeløb: 100 % af støtteberettigede tab

Varighed: Engangsstøtte

Andre oplysninger: I EF-bestemmelserne er der ikke fastsat nogen særlig procedure for udbrud af botulisme. Botulisme er en dyresygdom (zoonose), der er opført i bilag I til Kommissionens ændrede forslag til Europa-Parlamentets og Rådets direktiv om overvågning af zoonoser og zoonoseagenter, da en zoonose skal overvåges ud fra epidemiologisk situation

Den autentiske tekst til beslutningen (renset for fortrolige oplysninger) findes på

http://europa.eu.int/comm/ secretariat_general/sgb/state_aids

Dato for vedtagelse af beslutningen: 19.3.2003

Medlemsstat: Italien

Sag nr.: NN 6/03 (ex 220/02)

Støtteordning: Skattefradrag for landbrugsinvesteringer (ændringer)

Formål: Investeringer i landbrugsbedrifter og virksomheder, der forarbejder og afsætter landbrugsprodukter

Retsgrundlag: Legge finanziaria 388/2000 articolo 8, Decreto del ministro delle Politiche agricole e forestali recante le tipologie di investimento per il settore agricolo ammissibili al credito d'imposta e articolo 11 della Legge 178/2002

Rammebeløb: 175 mio. EUR om året (i 2003 og 2004)

Støtteintensitet eller støttebeløb: Forskellige beløb (40 eller 50 %)

Varighed: Indtil 2006

Den autentiske tekst til beslutningen (renset for fortrolige oplysninger) findes på

http://europa.eu.int/comm/ secretariat_general/sgb/state_aids